**LIETUVOS RESPUBLIKOS**

**SAUGOMŲ TERITORIJŲ ĮSTATYMO 4 STRAIPSNIO PAKEITIMO IR 14 STRAIPSNIO PAPILDYMO**

**Į S T A T Y M A S**

2000 m. birželio 27 d. Nr. VIII-1758

Vilnius

(Žin., 1993, Nr. 63-1188; 1995, Nr. 60-1502)

**1 straipsnis. 4 straipsnio 11 dalies pakeitimas**

4 straipsnio 11 dalyje vietoj žodžio „žemės“ įrašyti žodžius „nekilnojamojo turto“ ir šią dalį išdėstyti taip:

„Saugomų teritorijų ribos žymimos nekilnojamojo turto kadastro žemėlapiuose ir teritorinio planavimo dokumentuose. Saugomoms teritorijoms nustatoma valstybinė žymėjimo natūroje sistema, kurią tvirtina ir žymėjimo tvarką bei priežiūrą nustato Lietuvos Respublikos Vyriausybė.“

**2 straipsnis. 14 straipsnio 1 dalies papildymas nauju 3 punktu**

14 straipsnio 1 dalį papildyti nauju 3 punktu, buvusį 3 punktą laikyti 4 punktu ir šią dalį išdėstyti taip:

„Gamtinių rezervatų teritorijose galima:

1) statyti įrenginius, reikalingus rezervato uždaviniams įgyvendinti;

2) imtis priešgaisrinių ir sanitarinių priemonių gaisrų, epizootijų ir masinių miško kenkėjų plitimo atvejais;

3) uogauti, grybauti, žvejoti (mėgėjiška žūklė) kaimų, kurių sąrašą tvirtina Vyriausybės įgaliota institucija, gyventojams šios institucijos nustatyta tvarka ir sąlygomis;

4) įgyvendinti kitas priemones, atitinkančias rezervato paskirtį.“

**3 straipsnis. Šio įstatymo 1 straipsnio įsigaliojimas**

Šio įstatymo 1 straipsnis įsigalioja nuo 2001 m. sausio 1 d.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS VALDAS ADAMKUS